**Előterjesztés**

**Alsószentiván Község Önkormányzata Képviselő-testületének**

**2022. augusztus hónapban tartandó soron kívüli ülésére**

**Napirendi pont:**Határozat javaslat a dr. Szentiványi Péter Közösségi Színtér helyiségbérleti díjáról

**Előterjesztő:** Husvéth Imre polgármester

***Tisztelt Képviselők!***

Tájékoztatom a képviselőket, hogy az újonnan elkészült művelődési házunkra egyre nagyobb igény van mind a helyi lakosság, mind a piaci vállalkozások körében. Az épületet európai uniós forrásból felújítottuk, a használatáért bérleti díjat kívánunk szedni. Eddig nem volt megállapítva bérleti díj az épületre, mondjuk, ahogyan kinézett, nem is lehettt volna. A határozati javaslatban foglalt bérleti díjakat javaslom.

Alsószentiván, 2022. augusztus 3.

Husvéth Imre

polgármester

HATÁROZATI JAVASLAT

Alsószentiván Község Önkormányzat Képviselő-testületének

/2022. (….) határozata

a dr. Szentiványi Péter Közösségi Színtér helyiségbérleti díjáról

Alsószentiván Község Önkormányzatának Képviselő-testülete az önkormányzat tulajdonában lévő Béke utca 27/b. szám alatti dr. Szentiványi Péter Közösségi Színtér bérleti díját 2022. szeptember 1-jétől, az alábbiak szerint határozza meg:

Bérleti díjak mértéke:

a) színházterem: 30.000 Ft/3 óra, és további 10.000 Ft minden megkezdett óránként,

b) lakodalom alkalmanként: 100.000 Ft/alkalom

A Közösségi Színtéren található hang- és fénytechnika egyedi megállapodás alapján, szakember közreműködésével bérelhető.

Az Önkormányzat a Közösségi Színteret

a) az önkormányzat által szervezett rendezvények igénybevétele céljából,

b) a község nevelési-oktatási intézményei által szervezett rendezvények igénybevétele céljából,

c) a települési civil szervezetek, egyházközségek által szervezett rendezvények igénybevétele céljából,

d) politikai tárgyú rendezvények, kampányrendezvények igénybevétele céljából

térítésmentesen biztosítja.

A Képviselő-testület felhatalmazza a polgármestert, hogy a Közösségi Színtér hasznosításáról, a bérleti díjak beszedéséről gondoskodjon.

Felelős: Husvéth Imre polgármester

Határidő: azonnal